section_heading: Igračka karijera
paragraph_text: Iako rođen u Livnu, karijeru započinje u NK Zagrebu. U Zagrebu ostaje jednu godinu, kada odlazi u zaprešićki Inker u kojem ostaje dvije godine. 1994. godine postaje igrač Rijeke koju napušta 1997., da bi iste godine zaigrao za NK Osijek. Zatim odlazi u Slaven Belupo i Kamen Ingrad, da bi 2004. završio karijeru u Zagrebu, klubu u kojem je počeo.